|  |  |
| --- | --- |
| **РАСЛЫЙМ**Россия ислам институты ректорыР.М. Мөхәммәтшин\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **РАСЛЫЙМ**Татарстан РеспубликасыМөфтиеК.И. Сәмигуллин\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Татар теле, әдәбияты һәм татар халкы тарихыннан дини уку йортлары студентлары арасында V республикакүләм олимпиаданың нигезләмәсе**

1. **Олимпиаданың гомуми нигезләре**
	1. Татар теле, әдәбияты һәм татар халкы тарихыннан республикакүләм олимпиада Татарстан урта һөнәри һәм югары мөселман уку йортлары студентлары арасында Россия ислам институты инициативасы һәм ярдәмендә, Үзәкләшкән дини оешма – Татарстан Республикасы Диния нәзарәте белән берлектә уздырыла.

1.2. Олимпиада татар телен, әдәбиятын һәм татар халкы тарихын өйрәнү, саклау һәм үстерү өчен өстәмә шартлар тудыру, яшь буында телне өйрәнүгә кызыксыну уяту, татар мәдәниятенә хөрмәт тәрбияләү, тел һәм сөйләм культурасын камилләштерүне күздә тота.

1.3. Олимпиаданың максатлары:

* студентларда телне өйрәнүгә кызыксыну уяту, аңа хөрмәт тәрбияләү, милли үзаң формалаштыруга ярдәм итү;
* талантлы яшьләрне барлау;
* татар телен, әдәбиятын һәм татар халкы тарихын өйрәнүне пропагандалау;
* студентларны эзләнү-тикшеренү эшенә тарту.

1.4. Олимпиадада Татарстан Республикасы урта һөнәри һәм югары мөселман уку йортларында көндезге бүлектә белем алучы 25 яшькә кадәрге студентлар катнаша ала. Татар теле һәм әдәбияте юнәлешендә махсус урта һөнәри яисә югары белеме булган студентлардан олимпиадага заявкалар кабул ителми.

1.5. Олимпиаданы оештыручылар: Россия ислам институты, Үзәкләшкән дини оешма – Татарстан Республикасы Диния нәзарәте.

**2. Олимпиаданы оештыру һәм уздыру**

2.1. Олимпиада өч юнәлештә бер турда уздырыла: татар теле, татар әдәбияты һәм татар халкы тарихы.

2.2. **Татар теленнән олимпиада** язма формада үткәрелә. Ул тесттан һәм аерым биремнәрдән гыйбарәт.

2.2.1. Тест үз эченә фонетика, лексикология, морфология, синтаксис һәм пунктуациягә кагылышлы сорауларны ала һәм студентларның теоретик белемнәрен, аларны практикада куллана белү дәрәҗәсен ачыклауны максат итеп куя.

2.2.2. Биремнәр студентның язма сөйләм мөмкинлекләрен, тел байлыгын, сөйләмнең эзлеклелеген, аңлаешлылыгын ачыклауны күздә тота.

2.2.3. Тест һәм биремнәр эшләүгә 2 сәгать вакыт бирелә.

2.3. **Татар әдәбиятыннан олимпиада** үз эченә ике юнәлешне ала.

2.3.1. Кызлар татар әдәбиятыннан олимпиадада эзләнү-тикшеренү эше белән катнашалар.

2.3.2. Татар әдәбиятыннан эзләнү-тикшеренү эшенең төп юнәлешләре буларак түбәндәге темалар тәкъдим ителә:

Татар әдәбиятында *Бөек Ватан сугышы* темасының бирелеше.

К. Насыйри иҗаты һәм эшчәнлеге.

Ф. Кәрим иҗаты.

Г. Кутуй иҗаты.

Татар шагыйрьләре иҗатында *Ватан, Ватанны саклау, Туган илгә мәхәббәт* темалары.

Ә. Еникинең сугыш чоры хикәяләрендә образ-персонажлар бирелеше.

Г. Бәшировның «Намус» романы: тема, идея, проблема.

М. Мәһдиевнең «Без – кырык беренче ел балалары», «Фронтовиклар» һ.б. әсәрләрендә “гади кеше” образы.

М. Бигиев иҗаты.

Татар фронтовик язучылар иҗатына гомуми күзәтү (тема, идея, проблема, образ-персонажлар).

Әлеге юнәлешләрнең берсен сайлап алып, һәр автор темасын үзе конкретлаштыра, аны өйрәнә, анализлый һәм тикшеренү эшенең төп тезисларын, нәтиҗәләрен чагылдырган 10-12 слайдлы презентация һәм 7-10 минутлык чыгыш әзерли, жюри әгъзаларының сорауларына җавап бирә.

2.3.3. Олимпиада кысаларында дини уку йортларында белем алучы егетләр арасында республикакүләм вәгазь конкурсы уздырыла. Студентлар алдан әзерләнгән вәгазьләрен сөйлиләр.

2.3.4. Олимпиада өчен әзерләнгән вәгазьләрдә *Ватан, Ватанны саклау һәм яклау, Бөек Ватан сугышы, тынычлык һәм иминлек* темаларын яктырту сорала.

Чыгыш өчен 10-15 минут вакыт каралган. Студентның гомуми образы (тышкы кыяфәте, чыгыш вакытында үз-үзен тотышы) вәгазьчегә булган классик таләпләргә туры килергә тиеш.

2.3.4. Уку йорты татар әдәбиятыннан олимпиадага бары бер генә студентны җибәрә ала. Ул я вәгазь конкурсында, я эзләнү-тикшеренү эшләре бәйгесендә катнаша.

2.4. **Татар халкы тарихыннан олимпиада** тесттан һәм эзләнү-тикшеренү эшеннән гыйбарәт.

2.4.1. Тест өлеше татар халкының XIX гасыр – XX йөз башы аралыгындагы булган тарихи вакыйгаларын үз эченә ала. Тест биремнәрен эшләүгә 1.5 сәгать вакыт бирелә.

2.4.2.Олимпиаданың эзләнү-тикшеренү өлеше өчен түбәндәге темалар тәкъдим ителә:

Морад Рәмзинең (1855-1934) «Тәлфикъ әл-әхбәр» хезмәте.

Габделгалләм Фәезхановның (1850-1910) тәрҗемәи хезмәтләре.

К. Насыйриның (1825-1902) тарихи хезмәтләре.

Бөек Җиңүнең 80 еллыгы: Бөек Ватан сугышы чорында татар авыллары.

2.4.3. Әлеге темаларның берсен сайлап алып, автор аны өйрәнә, анализлый һәм тикшеренү эшенең төп тезисларын, нәтиҗәләрен чагылдырган 10-12 слайдлы презентация һәм 7-10 минутлык чыгыш әзерли, жюри әгъзаларының сорауларына җавап бирә.

2.5. Олимпиадада урта һөнәри уку йортларыннан һәр номинациядә – берәр, югары уку йортларыннан ике студентка кадәр катнаша ала.

Әлеге чарада катнашу өчен, кушымтада күрсәтелгән форманы һәм шәхси мәгълүматны эшкәртүгә ризалык бирүче кушымтаны тутырып, **2025 нче елның 20 нче апреленә кадәр** **riitatkafedra@mail.ru**адресына җибәрергә кирәк.

2.6. Олимпиаданы оештыру һәм уздыру өчен махсус комиссия, эш группасы, жюри төзелә. Жюри һәр төркемдә җиңүчеләрне һәм призлы урын алучыларны билгели.

2.7. Олимпиаданы оештыру программасы Россия ислам институты, Үзәкләшкән дини оешма – Татарстан Республикасы Диния нәзарәте тарафыннан тәкъдим ителә.

2.8. Олимпиаданың уздырылу вакытын, урынын оештыручылар билгели һәм хәбәр итә.

1. **Олимпиаданың нәтиҗәләрен ясау**

3.1. Җиңүчеләр, призлы урын алучылар олимпиада нәтиҗәләре нигезендә, һәр юнәлештә аерым билгеләнә.

3.2. Җиңүчеләр, призлы урын алучыларга истәлекле бүләкләр тапшырыла. Һәр катнашучыга сертификат бирелә.

1. **Олимпиаданы финанслау**

4.1. Олимпиада Россия ислам институты бюджеты һәм Россия Федерациясе кануннары белән тыелмаган башка чыганаклар хисабына финанслана.

*Кушымта 1*

|  |  |  |  |  |  |  |
| --- | --- | --- | --- | --- | --- | --- |
| Уку йорты | Юнәлеш  | Фамилия, исем, әтисенең исеме | Телефон  | Электрон адрес | Эзләнү-тикшеренү эшенең темасы (әдәбияттан, тарихтан)Вәгазь темасы | Укытучы |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*Игътибар!* Олимпиадада катнашучының исемен, фамилиясен һәм әтисенең исемен татарча дөрес итеп күрсәтү сорала.

*Кушымта 2*

**Согласие субъекта на обработку персональных данных.**

 Я, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, паспорт серии \_\_\_\_\_\_, номер \_\_\_\_\_\_\_\_\_, выданный \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ «\_\_» \_\_\_\_\_\_\_\_ года, проживающий по адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ своей волей и в своем интересе в соответствии с Федеральным законом от 27.07.2006 № 152-ФЗ «О персональных данных» даю согласие ЧУВО “Российский исламский институт” на обработку моих персональных данных.

**Перечень персональных данных:**

* + сведения об образовании;
	+ паспортные данные;
	+ специальность;
	+ адрес места жительства;
	+ контактный телефон;

**Для обработки в целях** осуществления организации и проведения республиканской олимпиады по татарскому языку, литературы и истории татарского народа.

**Перечень действий с персональными данными, на совершение которых дается согласие:** сбор, систематизация, накопление, хранение, обезличивание, уничтожение.

**Способы обработки персональных данных:** на бумажных носителях, в информационных системах с использованием и без использования средств автоматизации, а также смешанным способом при непосредственном участии человека.

**Срок в течение, которого действует согласие:** до достижения цели обработки персональных данных или до момента утраты необходимости в их достижении.

Согласие может быть отозвано мною в любое время на основании моего письменного заявления об отзыве согласия.

«\_\_\_\_\_\_» \_\_\_\_\_\_\_\_\_\_\_\_\_ 20\_\_\_г.

\_\_\_\_\_\_\_\_\_\_\_\_\_\_\_\_\_\_\_\_\_

 ( подпись)